Makienok Christoffersen spilte ungdomsfotball for Næstved BK frem til 2008, da han ble hentet opp til førstelagstroppen. I 2009 gikk turen videre til HB Køge, hvor han fikk sitt gjennombrudd med 22 mål på 55 seriekamper frem til 2012. I januar 2012 ble Makienok Christoffersen solgt til storklubben Brøndby IF, hvor han skrev under en fireårskontrakt med en overgangssum verdt €550 000. Han fikk sin seriedebut i Superligaen for Brøndby den 4. mars 2012, i en kamp mot SønderjyskE (1–0), og scoret sitt første seriemål den 18. mars samme år borte mot FC Nordsjælland (1–2).